I 1993 fikk Sveits sin hittil siste topplassering da Annie Cotton sang landet til en tredjeplass. Etter dette har Sveits hatt liten suksess i konkurransen og måtte stå over Eurovision Song Contest i både 1995, 1999, 2001 og 2003. Etter at EBU innførte semifinaler i 2004, har Sveits bare kvalifisert seg til finalen på fire av femten forsøk. Bare San Marino har kvalifisert seg færre ganger, og Sveits kvalifiserte seg ikke til finalen i årene 2015–2018. I tillegg har Sveits kommet sist i semifinalen fire ganger – mer enn noe annet land.